Ísing gæti myndast á blautum vegum
Í nótt lægir á Suðvesturlandi og rofar mikið til. Þá kólnar og ísing myndast hæglega á blautum vegunum. Eins frystir á láglendi vestantil á Norðurlandi fljótlega í kvöld og síðar meir norðvestan- og vestantil.
Það eru hálkublettir á Mosfellsheiði og við Þingvallavatn og hálka í Kjósarskarði og á Grafningsvegi efri en annars er að mestu autt á Suðurlandi. Hálka eða hálkublettir eru nokkuð víða á Vesturlandi og á flestum leiðum á Vestfjörðum. Snjóþekja er á Þröskuldum og Klettshálsi.
Á Norðurlandi er víðast hvar hálka en þó er þjóðvegur 1 úr Hrútafirði í Skagafjörð auður. Snjóþekja er í Ljósavatnsskarði. Hálka er á flestum vegum á Austurlandi en snjóþekja á Vopnafjarðarheiði. Vegurinn er svo auður frá Hvalnesi og suður um.
Vegna ræsagerðar verður Bíldudalsvegur við Keldeyrará lokaður á morgun, miðvikudaginn 5. febrúar, frá klukkan 19-22. Vegna vinnu við endurnýjun á rafkerfum í Múlagöngum má búast við umferðartöfum þar yfir daginn, frá kl. 8:00 til 19:00 fram á föstudaginn 7. febrúar. Vegfarendur eru beðnir að gæta varúðar og virða hraðatakmarkanir meðan á framkvæmdum stendur.
Vegagerðin og Náttúrustofa Austurlands vara vegfarendur við umferð hreindýra á Austur- og Suðausturlandi.
Í nótt lægir á Suðvesturlandi og rofar mikið til.
Þá kólnar og ísing myndast hæglega á blautum vegunum.
Eins frystir á láglendi vestantil á Norðurlandi fljótlega í kvöld og síðar meir norðvestan- og vestantil.
Hálka er á flestum vegum á Austurlandi en snjóþekja á Vopnafjarðarheiði.
Vegna ræsagerðar verður Bíldudalsvegur við Keldeyrará lokaður á morgun, miðvikudaginn 5. febrúar, frá klukkan 19-22.
Vegna vinnu við endurnýjun á rafkerfum í Múlagöngum má búast við umferðartöfum þar yfir daginn, frá kl. 8:00 til 19:00 fram á föstudaginn 7. febrúar.